b'\n_START_ARTICLE_\nWatsu\n_START_PARAGRAPH_\nWatsu \xe2\x80\x93 tai holistin\xc4\x97 k\xc5\xabno praktika, kurios metu \xc5\xbemogus \xc4\xafli\xc5\xabliuojamas \xc4\xaf visi\xc5\xa1ko atsipalaidavimo ir ramyb\xc4\x97s b\xc5\xabsen\xc4\x85. Tai judesio, japoni\xc5\xa1ko masa\xc5\xbeo Zen Shiatsu, raumen\xc5\xb3 tempimo bei gilaus atsipalaidavimo derinys, atliekamas \xc5\xa1iltame 34\xe2\x80\x9335 \xc2\xb0C vandenyje, 1,25\xe2\x80\x931,35 m gylyje. Patiriantysis atsigula vandenyje ant nugaros, jo galva saugiai prilaikoma terapeuto alk\xc5\xabn\xc4\x97je, ausys vandenyje, akys u\xc5\xbemerktos. Priiman\xc4\x8diojo judesiai lemia visos sesijos form\xc4\x85._NEWLINE_Watsu ir i\xc5\xa1 jo i\xc5\xa1sirutulioj\xc4\x99 kiti vandens terapijos metodai past\xc5\xabm\xc4\x97jo pasyvi\xc4\x85 vandens terapij\xc4\x85 visi\xc5\xa1kai nauja kryptimi.\n_START_SECTION_\nIstorija\n_START_PARAGRAPH_\nWatsu (pavadinimas kil\xc4\x99s i\xc5\xa1 \xe2\x80\x9eWATer shiatSU\xe2\x80\x9d \xe2\x80\x93 \xe2\x80\x9evandens \xc5\xa1iatsu\xe2\x80\x9d) \xe2\x80\x93 japon\xc5\xb3 masa\xc5\xbeo Zen Shiatsu meistro Haroldo Dullo (Harold Dull) k\xc5\xabrinys. 1980 m. H. Dull pirm\xc4\x85 kart\xc4\x85 sujung\xc4\x97 Zen-\xc5\xa0iatsu su k\xc5\xabno tempimo elementais \xc5\xa1iltame vandenyje. \xc5\xa0iandien Watsu atlieka daugiau nei t\xc5\xabkstantis kruop\xc5\xa1\xc4\x8diai paruo\xc5\xa1t\xc5\xb3 kvalifikuot\xc5\xb3 specialist\xc5\xb3 \xc5\xa1e\xc5\xa1iuose \xc5\xbeemynuose.\n_START_SECTION_\nPoveikis\n_START_PARAGRAPH_\nGreiti, jau per pirm\xc4\x85j\xc4\x85 proced\xc5\xabr\xc4\x85 patiriami teigiami poky\xc4\x8diai: padid\xc4\x97jusios jud\xc4\x97jimo galimyb\xc4\x97s; atpalaiduoti raumenys; suma\xc5\xbe\xc4\x97j\xc4\x99 raumen\xc5\xb3 spazmai; suma\xc5\xbe\xc4\x97j\xc4\x99s skausmas._NEWLINE_Ilgainiui, po keleto proced\xc5\xabr\xc5\xb3 patiriami poky\xc4\x8diai: pager\xc4\x97j\xc4\x99s miegas; pager\xc4\x97j\xc4\x99s vir\xc5\xa1kinimas; sustipr\xc4\x97jusi imunin\xc4\x97 sistema; suma\xc5\xbe\xc4\x97j\xc4\x99s skausmas; suma\xc5\xbe\xc4\x97j\xc4\x99s nerimas, \xc5\xa1irdg\xc4\x97la, emocinis skausmas.\n_START_SECTION_\nLietuvoje\n_START_PARAGRAPH_\nWatsu instruktor\xc4\x97 Jurgita \xc5\xa0vedien\xc4\x97 atve\xc5\xbe\xc4\x97 \xc5\xa1i\xc4\x85 praktik\xc4\x85 \xc4\xaf Lietuv\xc4\x85 2002 m., tais metais \xc4\xafvyko ir pirmieji Watsu kursai Lietuvoje._NEWLINE_2012 m. Lietuvoje \xc4\xafkurta asociacija \xe2\x80\x9eWATSU LT\xe2\x80\x9d. Tai vienintel\xc4\x97 mokykla Lietuvoje, mokanti Watsu ir Underwater program\xc5\xb3, ir ginanti Watsu vard\xc4\x85 Lietuvoje. \xc5\xa0i asociacija veikia pagal tarptautin\xc4\x97s organizacijos WABA standartus (Worldwide Aquatic Bodywork Association). WABA \xe2\x80\x93 tai tarptautin\xc4\x97 nepelno siekianti k\xc5\xabno terapeut\xc5\xb3 asociacija, ruo\xc5\xa1ianti Watsu praktikus ir nustatanti sertifikavimo bei kvalifikacijos k\xc4\x97limo gaires._NEWLINE_Watsu praktiku tampama po daug met\xc5\xb3 intensyvi\xc5\xb3 mokym\xc5\xb3 ir praktikos.'